Mann (36) tiltalt for drap på kamerat
Ifølge tiltalen, skal den 36 år gamle mannen ha slått kameraten en rekke ganger mot hodet og overkroppen med et slegge- eller økseskaft. I tillegg skal han ha dunket 37-åringens hode mot en tilhenger og sparket ham gjentatte ganger i kroppen. - Han erkjenner å ha gjennomført legemsbeskadigelse, men han er kjenner ikke forsett, sier 36-åringens forsvarer Harald Johannessen til VG. Ifølge tiltalen, skal 36-åringen også ha stukket kameraten minst ni ganger i armene og beina med en spiss gjenstand. Drapet beskrives å ha skjedd under særdeles skjerpende omstendigheter. 37-åringen ble funnet livstruende skadet på låven sin på gårdsbruket i Vegusdal 17. oktober i fjor. Etter det VG får opplyst, kan drapet være utløst som følge av sjalusi.Den drapstiltalte 36-åringen skal ha blitt sett av kameraten mens han kysset og klemte en kvinne på fest. At han ble observert skal 36-åringen likt veldig dårlig, fordi han ønsket å bli sammen med en annen kvinne. Etter å ha sett 36-åringen kysse på fest, skal 37-åringen ha fortalt kvinnen som 36-åringen ønsket å bli sammen med om kysse-seansen. Dermed skal 36-åringen ha følt at kameraten kom i veien for et mulig nytt kjæresteforhold. Han skal ha forklart flere venner at han skulle banke opp den angivelige rivalen. Deres felles venninne havnet dermed midt i sjalusidramaet.36-åringen kjørte sent på kvelden den 16. oktober opp til gården i Vegusdal der kameraten bodde. På vei opp møte han venninnen som var på vei bort fra gården i bil. Han bråsnudde, stoppet venninnen og beslagla mobiltelefonen hennes. Etter det VG får opplyst, ønsket han å sjekke tekstmeldinger mellom kameraten og venninnen. Deretter kjørte han videre til gården. På låven barket han sammen med 37-åringen i en slåsskamp. Offeret ble senere på natten funnet med livstruende skader. Han skal da ha hatt en gryte tredd ned over hodet. I avhør med politiet skal den drapstiltalte 36-åringen ha stilt seg uforstående til dette.Etter at 37-åringen lå bevisstløs på låvegulvet, stakk 36-åringen fra stedet. Han kjørte hjem til Grimstad. Der skal han ha fått en kamerat til å kjøre seg til venninnen for å levere tilbake mobiltelefonen. Venninnen skal ha fått beskjed om at 37-åringen nå var banket opp. Ifølge avhør, var hun en av flere venner som i løpet av natten kom til låven og fant den døende 37-åringen. Ifølge tiltalen, skal dødsårsaken ha vært omfattende knusningsskader i hodet og overkroppen, samt blodtap. Rettssaken er berammet til juni, og det er satt av tre dager.
En mann (36) fra Arendal er tiltalt for forsettlig drap på en kamerat (37) ved en låve i Aust-Agder i fjor høst.